CELEX: 31994D0467
Language: el
Date: 1994-07-13 00:00:00
Title: 94/467/ΕΚ: Απόφαση της Επιτροπής της 13ης Ιουλίου 1994 για τον καθορισμό των υγειονομικών εγγυήσεων σχετικά με τη μεταφορά ιπποειδών από μια τρίτη χώρα προς μια άλλη τρίτη χώρα σύμφωνα με το άρθρο 9 παράγραφος 1 στοιχείο γ) της οδηγίας 91/496/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0467

94/467/ΕΚ: Απόφαση της Επιτροπής της 13ης Ιουλίου 1994 για τον καθορισμό των υγειονομικών εγγυήσεων σχετικά με τη μεταφορά ιπποειδών από μια τρίτη χώρα προς μια άλλη τρίτη χώρα σύμφωνα με το άρθρο 9 παράγραφος 1 στοιχείο γ) της οδηγίας 91/496/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 190 της 26/07/1994 σ. 0028 - 0028 Φινλανδική ειδική έκδοση: Κεφάλαιο 3 τόμος 59 σ. 0159  Σουηδική ειδική έκδοση: Κεφάλαιο 3 τόμος 59 σ. 0159 

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουλίου 1994 για τον καθορισμό των υγειονομικών εγγυήσεων σχετικά με τη μεταφορά ιπποειδών από μια τρίτη χώρα προς μια άλλη τρίτη χώρα σύμφωνα με το άρθρο 9 παράγραφος 1 στοιχείο γ) της οδηγίας 91/496/ΕΟΚ του  Συμβουλίου (Κείμενο που παρουσιάζει ενδιαφέρον για τον ΕΟΧ) (94/467/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των αρχών που αφορούν την οργάνωση των κτηνιατρικών ελέγχων για τα ζώα προέλευσης τρίτων χωρών που εισάγονται στην Κοινότητα και την τροποποίηση των οδηγιών 89/662/ΕΟΚ,  90/425/ΕΟΚ και 90/675/ΕΟΚ (1), όπως τροποποιήθηκαν τελευταία από την απόφαση 92/438/ΕΟΚ (2), και ιδίως το άρθρο 9 παράγραφος 1 στοιχείο γ),  Εκτιμώντας:  ότι, σύμφωνα με τις διατάξεις του άρθρου 9 παράγραφος 1 στοιχείο γ), της οδηγίας 91/496/ΕΟΚ, πρέπει να καθοριστούν οι υγειονομικές εγγυήσεις για τη μεταφορά ζώων από μια τρίτη χώρα προς μια άλλη τρίτη χώρα- ότι ανέκυψαν ορισμένα προβλήματα όσον αφορά τη  διακίνηση των ιπποειδών προέλευσης μιας τρίτης χώρας προς μια άλλη τρίτη χώρα- ότι η Επιτροπή καθόρισε με την απόφαση 92/260/ΕΟΚ (3), όπως τροποποιήθηκε από την απόφαση 93/344/ΕΟΚ (4), τους υγειονομικούς όρους και το υγειονομικό πιστοποιητικό που απαιτούνται για την προσωρινή αποδοχή καταχωρημένων ίππων- ότι ο όροι αυτοί παρέχουν  όλες τις αναγκαίες εγγυήσεις όσον αφορά την υγειονομική κατάσταση της Κοινότητας- ότι, ως εκ τούτου, όσον αφορά τις υγειονομικές εγγυήσεις που εφαρμόζονται στη διακίνηση ιπποειδών προέλευσης μιας τρίτης χώρας προς μια άλλη τρίτη χώρα, πρέπει να γίνεται  αναφορά στους υγειονομικούς όρους που θεσπίζονται με την απόφαση 92/260/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Τα ιπποειδή που προέρχονται από μια τρίτη χώρα και προορίζονται για μια άλλη τρίτη χώρα δύναται να προέρχονται μόνο από μία από τις τρίτες χώρες που αναφέρεται στο παράρτημα Ι της απόφασης 92/260/ΕΟΚ.  2. Τα ιπποειδή που αναφέρονται στην παράγραφο 1 πρέπει να συνοδεύονται από ένα πιστοποιητικό με τίτλο "Πιστοποιητικό διαμετακόμισης για τη μεταφορά ιπποειδών από μια τρίτη χώρα προς μια άλλη τρίτη χώρα". Στο πιστοποιητικό αυτό πρέπει να περιλαμβάνονται  οι στήλες Ι, ΙΙ και ΙΙΙ του υγειονομικού πιστοποιητικού που αντιστοιχεί στην τρίτη χώρα προέλευσης η οποία προβλέπει στο παράρτημα ΙΙ της απόφασης 92/260/ΕΟΚ. Το πιστοποιητικό πρέπει να συμπληρωθεί με τις ακόλουθες στήλες:  " IV. Ίππος που προέρχεται από:   (χώρα) και προορίζεται για:   (χώρα) V. Σφραγίδα και υπογραφή του επίσημου κτηνίατρου:  "  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 13 Ιουλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 268 της 24. 9. 1991, σ. 56.  (2) ΕΕ αριθ. L 243 της 25. 8. 1992, σ. 27.  (3) ΕΕ αριθ. L 130 της 15. 5. 1992, σ. 67.  (4) ΕΕ αριθ. L 138 της 9. 6. 1993, σ. 11.